wickkiey/tamil-wikipedia-chunked huggingface dataset:
# புவி அறிவியல் துறை அமைச்சகம்

## வரலாறு

1981 ஆம் ஆண்டில் அமைச்சரவை செயலகத்தின் ஒரு பகுதியாக இந்திய அரசு பெருங்கடல் மேம்பாட்டுத் துறையை (டிஓடி) உருவாக்கியது. இது நேரடியாக இந்தியப் பிரதமரின் பொறுப்பில் வைக்கப்பட்டது. 1982 ஆம் ஆண்டில் இது ஒரு தனித்துறையாக மாறி கடல் மேம்பாட்டுத் துறையில் அதன் நடவடிக்கைகளை மேற்கொள்ளத் தொடங்கியது. 2006 ஆம் ஆண்டில் இது பெருங்கடல் மேம்பாட்டு அமைச்சகம் என்று ஒரு தனி அமைச்சகமாக மாற்றப்பட்டது. 2006 ஆம் ஆண்டு சூலையில், அமைச்சகம் மீண்டும் மறுசீரமைக்கப்பட்டது. புதிய புவி அறிவியல் அமைச்சகம் அதன் நோக்கத்தின் கீழ் பல்வேறு நிறுவனங்களுடன் நடைமுறைக்கு வந்தது. 2006 ஆம் ஆண்டில் ஒரு தீர்மானத்தின் மூலம் அரசாங்கம் இந்திய அளவீட்டுத் துறை, இந்திய வெப்பமண்டல வானிலை ஆய்வு நிறுவனம் மற்றும் இடைநிலை அளவிலான வானிலை முன்னறிவிப்பு மற்றும் ஆராய்ச்சிக்கான தேசிய மையம் (என்.சி.எம்.ஆர்.டபிள்யூ.எஃப்) ஆகியவற்றை அதன் நிர்வாகக் கட்டுப்பாட்டுக்குள் கொண்டு வந்தது. இந்தத் தீர்மானம் அணுசக்தி ஆணையம் மற்றும் விண்வெளி ஆணையம் போன்று புவி ஆணையத்தையும் அமைத்தது. தற்போது, அமைச்சகத்திற்கு டாக்டர் ஹர்ஷ் வர்தன் தலைமை தாங்குகிறார்.
# புவி அறிவியல் துறை அமைச்சகம்

## செயல்பாடுகள்

வளிமண்டல அறிவியல், பெருங்கடல் அறிவியல் மற்றும் தொழில்நுட்பம் மற்றும் நில அதிர்வு ஆகியவற்றை ஒருங்கிணைந்த முறையில் கவனிப்பதே அமைச்சின் ஆணை ஆகும்..
# புவி அறிவியல் துறை அமைச்சகம்

## இவற்றையும் பார்க் க

- இந்திய அரசு அமைச்சகங்களின் பட்டியல்
# ஊர்வசி ஊர்வசி

" **ஊர்வசி ஊர்வசி** " (*Urvasi Urvasi*) என்பது ஏ. ஆர். ரகுமான் இசையமைத்த ஓர் இந்திய தமிழ் திரைப்பட பாடல் ஆகும். இது 1994 ஆம் ஆண்டு *காதலன்* திரைப்படத்திற்காக வைரமுத்து எழுதியது. இந்த பாடலில் சுரேஷ் பீட்டர்ஸ், சாகுல் ஹமீது, ஏ. ஆர். ரகுமான் ஆகியோரின் குரல்கள் இடம்பெற்றுள்ளன. இந்தப்படத்திற்கு இசையமைக்கபட்ட முதல் பாடல் "ஊர்வசி" ஆகும். இந்த பாடல் சமகால தமிழிசையின் ஒரு இசை வரைபடமாக இருந்தது. மேலும் எல்லா காலத்திற்குமான மிகவும் பிரபலமான பாடல்களில் ஒன்றாக இது மாறியது. பாடலின் இந்தி பதிப்பும் இதேபோல் இந்தியா முழுவதும் வெற்றிகரமான பாடலாக இருந்தது.
# ஊர்வசி ஊர்வசி

## பிற பதிப்புகள்

இந்த பாடல் பின்னர் தெலுங்கு மற்றும் இந்தி மொழிகளில் மொழிமாற்றம் செய்யப்பட்டது. இந்தி பதிப்பின் காதலன் படப் பாடலானது, *ஹம்சே ஹை முகாபலா* என அழைக்கபட்டது. இது இந்தியாவில் 2.5 மில்லியன் தொகுதிகள் விற்பனையானது. "ஊர்வசி" அதன் பிரபலமான பாடல்களில் ஒன்றாகும். இப்படால் ராஜசிற்பியின் 1996 ஆண்டைய திரைப்படமான *டேக் இட் ஈசி ஊர்வசி* என்ற படத்திற்கான பெயராக அமைய உந்துதலாக இருந்தது.  
2014 ஆம் ஆண்டில், அமெரிக்க ஹிப் ஹாப் பதிவுக் கலைஞர்கள் வில்.ஐ.எம் மற்றும் பாடகர் கோடி வைஸ் ஆகியோர் "ஊர்வசி ஊர்வசி" ஐ *இட்ஸ் மை பர்த்டே* என மீண்டும் உருவாக்கினர். *இட்ஸ் மை பர்த்டே* ஐக்கிய இராச்சியத்தில் தரவரிசையில் முதலிடத்தைப் பிடித்தது, அங்கு வில்.ஐ.எம் இன் பத்து தரவரிசை பட்டியலில் முதலிடத்தைப் பிடித்தது. 2016 ஆம் ஆண்டில், இந்த பாடல் ஆஸ்திரேலிய திரைப்படமான *லயனில்* இடம்பெற்றது.  
யோ யோ ஹனி சிங் 2018 இல் "ஊர்வசி" பாடலின் ரீமிக்ஸ் பதிப்பை வெளியிட்டார்.
# அமித்பூர், தில்லி

**அமித்பூர்** (Hamidpur) இந்தியாவின் தில்லியில் வடமேற்கு தில்லி மாவட்டத்தின் நரேலா தாலுகாவில் அமைந்துள்ள ஒரு கிராமம் ஆகும். அது மாவட்டத் துணைத் தலைமையகம் அலிப்பூரிலிருந்து 9 கிலோமீட்டர் தொலைவிலும், மாவட்டத் தலைமையகமான கஞ்சவாலாவிலிருந்து 21 கிலோமீட்டர் தொலைவிலும் உள்ளது. மக்கள் தொகை கணக்கெடுப்பு 2011 தகவல்களின்படி, அமீத்பூர் கிராமத்தின் இருப்பிடக் குறியீடு அல்லது கிராமக் குறியீடு 063870 ஆகும்.
# அமித்பூர், தில்லி

## புள்ளிவிவரங்கள்

மக்கள் தொகை கணக்கெடுப்பு 2011 இன் படி, கிராமத்தின் மொத்த புவியியல் பரப்பளவு 343.3 ஹெக்டேர் ஆகும். அமீத்பூரில் மொத்தம் 3,469 மக்கள் உள்ளனர். அமீத்பூர் கிராமத்தில் சுமார் 644 வீடுகள் உள்ளன. நரேலா சுமார் 9 கி.மீ தூரத்தில் உள்ள அமீத்பூருக்கு அருகிலுள்ள நகரம் ஆகும்.
# எஸ். பி. வெங்கடேஷ்

***எஸ். பி. வெங்கடேஷ்*** (*S. P. Venkatesh*), ***சங்கீதராஜன்*** (*Sangeetharajan*) என்றும் அழைக்கப்படுகிறார், பிறப்பு 5 மார்ச் 1955) என்பவர் ஒரு இந்திய இசையமைப்பாளர் ஆவார். இவர் முதன்மையாக மலையாளப் படங்களில் பணியாற்றியுள்ளார். இவர் 80 மற்றும் 90 களின் பிற்பகுதியில் மலையாளத் திரைப்படத் துறையின் பாடல்களுக்காக பிரபலமானவர்.
# எஸ். பி. வெங்கடேஷ்

## தொழில்

வெங்கடேசின் தந்தை பழனி ஒரு திறமையான மாண்டோலின் இசைக் கலைஞர். வாழ்க்கையின் ஆரம்பத்தில், எஸ். பி. வெங்கடேஷ் கிட்டார், பாஞ்சோ, மாண்டோலின் போன்றவற்றை வாசித்தார், மேலும் துவக்கக் காலத்தில் சியாம் மற்றும் ரவீந்திரன் ஆகியோரிடம் உதவி இசை அமைப்பாளராக இருந்தார். டென்னிஸ் ஜோசப் மலையாளத் திரைப்படத் துறையில் இவரை அறிமுகப்படுத்தினார். தம்பி கண்ணந்தனம் இயக்கிய *ராஜவிண்டே மகன்* படம் இவருக்கு நல்ல பெயரை பெற்றுத்தந்தன. இந்த படமும், படத்தின் பாடல்களும் பெரிய வெற்றியைப் பெற்றது. இதன் விளைவாக 1990 களில் இவரது தொடர்ச்சியான வெற்றி படப் பாடல்கள் வெளியாயின. இவரது மிகவும் பிரபலமான திரைப்பட பாடல்கள் இடம்பெற்ற பாடங்களாக இந்திரஜாலம், கிலுக்கம், மின்னாரம், ஸ்பாடிகம், துருவம், கௌரவர், ஜானி வாக்கர், கிழக்கன் பாத்ரோஸ், ஹிட்லர் ஆகியவை உள்ளன.  
1993 ஆம் ஆண்டில், *பைத்ருகாம்* மற்றும் *ஜனம்* ஆகிய படங்களுக்கு இசை அமைத்ததற்காக சிறந்த இசை இயக்குனருக்கான கேரள மாநில திரைப்பட விருதை வென்றார்.  
1999 ஆம் ஆண்டில், பாபு கணேஷ் மற்றும் விசித்ரா நடித்த வெளிவராத தமிழ்த் திரைப்படமான *இது முடிவதில்லை* படத்திற்க்காகஒரே நாளில் ஒன்பது பாடல்களைப் பதிவு செய்தார்.
# எஸ். பி. வெங்கடேஷ்

## திரைப்படவியல்

### தமிழ் படங்கள்

- *திருப்பூர்* (2010) (பின்னணி இசை மட்டும்)
- *உனக்காக என் காதல்* (2010) (பின்னணி இசை மட்டும்)
- *மண்டபம்* (2010) (பின்னணி இசை மட்டும்)
- *பிஞ்சு மனசு* (2009) (பின்னணி இசை மட்டும்)
- *காசிமேடு கோவிந்தன்* (2008) (பின்னணி இசை மட்டும்)
- *முனி* (2007) (பின்னணி இசை மட்டும்)
- *இருவர் மட்டும்* (2006) (பின்னணி இசை மட்டும்)
- *ரிமோட்* (2004)
- *பீஷ்மர்* (2003)
- *வடக்கு வாசல்* (2003)
- *அம்மையப்பா* (2002)
- *கேம்* (2002)
- *நீ எந்தன் வானம்* (2000)
- *அடுத்தக் கட்டம்* (1999)
- *மறு விசரணை* (1995)
- *இதுதாண்டா சட்டம்* (1992)
- *தீச்சட்டி கோவிந்தன்* (1991)
- *விக்னேஷ்வர்* (1991)
- *நண்பர்கள்* (1991)
- *சேலம் விஷ்ணு* (1990)
- *13-ம் நம்பர் வீடு* (1990)
- *பாட்டாளி மகன்* (1990)
- *என் கணவர்* (1989)
- *காவல் பூனைகள்* (1989)
- *பூவுக்குள் பூகம்பம்* (1988)
# மகாராணி தோட்டம்

**மகாராணி தோட்டம்** (Maharani Bagh) என்பது தெற்கு தில்லி மாவட்டத்தில் உள்ள ஒரு குடியிருப்பு பகுதி ஆகும், இதில் பல தொகுதிகள் மற்றும் பல சந்தைகள் உள்ளன. இது டெல்லியின் மிகவும் ஆடம்பரமான மற்றும் உயர்மட்ட சுற்றுப்புறங்களில் ஒன்றாகும், மேலும் இது அரசாங்க மற்றும் வணிகத்திலிருந்து மிகவும் செல்வாக்கு மிக்க சில குடும்பங்களுக்குச் சொந்தமானது. மகாராணி பாக் அல்லது மகாராணி தோட்டம் என்பது நியூ பிரண்ட்ஸ் காலனியில் நுழைவாயிலுடன் பாதுகாக்கப்பட்ட குடியிருப்பாக ஆனவுடன் அனைவராலும் தேடி வரப்பட்ட குடியிருப்புப் பகுதியாக மாறியது. மேலும் இந்தப் பகுதி பெரிய பங்களாக்களால் சூழப்பட்ட குடியிருப்பு பூங்காக்களைக் கொண்டுள்ளது. மன்யா சேத், பாரதிய ஜனதா கட்சித் தலைவர் மேனகா காந்தி மற்றும் செய்தித் தொடர்பாளர் மற்றும் தொழிலதிபர் சுஹேல் சேத் ஆகியோர் இதில் குறிப்பிடத்தக்கவர்கள்.
# மகாராணி தோட்டம்

## அருகில் உள்ள முக்கிய இடங்கள்

ஜாமியா மில்லியா இஸ்லாமியா,
# வேம்பதி சின்ன சத்யம்

**வேம்பதி சின்ன சத்யம்** (Vempati Chinna Satyam) (15 அக்டோபர் 1929&nbsp;- 29 சூலை 2012) ஒரு இந்திய நடனக் கலைஞரும், குச்சிப்புடி நடன வடிவத்தின் குருவுமாவார்.  
சின்ன சத்யம் ஆந்திராவின் குச்சிப்புடி என்ற இடத்தில் பிறந்தார். இவருக்கு வேதாந்தம் இலட்சுமி நாராயண சாத்திரி என்பவர் கற்பித்தார். பின்னர் இவர் சிறீ ததேபள்ளி பேரையா சாத்திரியிடமிருந்து கற்றுக்கொண்டதன் மூலம் தனது கலையைச் செம்மைப்படுத்தினார். பின்னர் இவரது அண்ணன் வேம்பதி பெத்த சத்யம் அவர்களால் வெளிப்பாடுகளில் பயிற்சி பெற்றார். இந்த பாணியிலான நடனத்தின் நுணுக்கங்களை இவர் கற்றுக்கொண்டதால், குச்சிப்புடி நடன வடிவத்தை உலகம் முழுவதும் பிரபலப்படுத்துவதில் இவர் வெற்றி பெற்றார். இவர் 29 சூலை 2012 அன்று தனது 83 வயதில் முதுமை தொடர்பான பிரச்சினைகளால் இறந்தார்.
# வேம்பதி சின்ன சத்யம்

## நடனம்

சின்ன சத்யம் குச்சிப்புடியை பதப்படுத்தி, முறைப்படுத்தினார். இது இன்னும் பாரம்பரிய அடிப்படையை அளித்தது. இவர் கலை வடிவத்தை செம்மைப்படுத்தினார். அதை நாட்டிய சாத்திரத்தின் தரத்திற்கு நெருக்கமாக கொண்டு வந்து அதற்கு ஒரு புதிய முன்னோக்கைக் கொடுத்து, புதிய கூறுகளை அறிமுகப்படுத்தினார்.
# வேம்பதி சின்ன சத்யம்

## குச்சிப்புடி கலை அகாதமி

சின்ன சத்யம் 1963 இல் சென்னையில் குச்சிப்புடி கலை அகாதமியைத் தொடங்கினார். 180க்கும் மேற்பட்ட தனி உருப்படிகளும், 15 நடன நாடகங்களும் இசையமைத்து நடனமாடினார். இந்த தனி உருப்படிகள் மற்றும் நாடகங்கள் இந்தியாவிலும் வெளிநாட்டிலும் அரங்கேற்றப்பட்டுள்ளன. இவர் சிறீ கிருட்டிண பாரிஜாதம் என்ற தனது முதல் நடன நாடகத்தை அதே காலகட்டத்தில் இயற்றினார். அதைத் தொடர்ந்து மற்றொரு வெற்றியான சீர சாகரா மதனம் என்பதில் முக்கியக் கதாபாத்திரத்தில் நடித்தார். இதில்சிவபெருமானின் சித்தரிப்பும், இவரது நடன அமைப்பும் நல்ல வரவேற்பைப் பெற்றது.
# வேம்பதி சின்ன சத்யம்

## விருதுகளும் கௌரவங்களும்

"மும்பையின் சங்கீத் பீடம்", "திருமலை திருப்பதி தேவஸ்தானத்தின் ஆஸ்தான நாடியாச்சார்யா", சென்னை, மியூசிக் அகாடமியின் டி.டி.கே நினைவு விருது, "வால்டேரின் நாட்டிய கலாசாகரா", "இராஜா-இலட்சுமி விருது", ஆந்திரப் பல்கலைக்கழகத்திடமிருந்து "கலாப்பிரபூர்ணா", "குண்டூரின் நாட்டிய கலா பூசண்", "ஐதராபாத்தின் பாரத கலாப்பிரபூர்ணா", சிறீ வெங்கடேசுவரா பல்கலைக்கழகத்தின் கௌரவ முனைவர், "பிட்ஸ்பர்க்கின் ஆஸ்தானா நாட்டியாச்சார்யா", புது தில்லியின் சங்கீத நாடக அகாதமியிலிருந்து தேசிய விருது உட்பட போன்ற பல தலைப்புகள் மற்றும் விருதுகளை இவர் பெற்றுள்ளார். இந்தியாவின் பல மாநில அரசுகளிடமிருந்து பல விருதுகளை பெற்றுள்ளார். மத்தியப் பிரதேச அரசிடமிருந்து காளிதாஸ் புரஸ்கார் விருதையும், தமிழக அரசிடமிருந்து கலைமாமணி விருதையும் பெற்றுள்ளார். ஆந்திர பல்கலைக்கழகத்திடமிருந்து முனைவர் பட்டம் பெற்றார். இவருக்கு இந்திய அரசு பத்ம பூசண் விருதும் வழங்கியது.
# குச்சிப்புடி, கிருட்டிணா மாவட்டம்

## நிலவியல்

இந்த இடம் கிருட்டிணா மாவட்டம் மற்றும் குண்டூர் மாவட்டத்தின் எல்லையாகும். இது, கொல்லூர் கிராமத்திற்கு மேற்கே உள்ளது. இது மச்சிலிப்பட்டணம் வருவாய் பிரிவின் மோவ்வா மண்டலத்தில் அமைந்துள்ளது.
# குச்சிப்புடி, கிருட்டிணா மாவட்டம்

## கல்வி

குச்சிப்புடியின் நடன வடிவத்திற்கு புகழ்பெற்ற பொட்டி சிறீராமுலு தெலுங்கு பல்கலைக்கழகத்தின் கீழ் உள்ள எட்டு பள்ளிகளில் கிராமத்தில் உள்ள சிறீ சித்தேந்திர யோகி கலா பீடமும் ஒன்றாகும்.
# குச்சிப்புடி, கிருட்டிணா மாவட்டம்

## வரலாறு

பொட்டி சிறீராமுலு தெலுங்கு பல்கலைக்கழகத்தின் எட்டு பள்ளிகளில் ஒன்றான சித்தேந்திர யோகி கலா பீடம், இந்த ஊரில் அமைந்துள்ளது. குச்சிப்புடி நடனம் சித்தேந்திர யோகியால் உருவானது.
# குச்சிப்புடி, கிருட்டிணா மாவட்டம்

## போக்குவரத்து

மச்சிலிபட்டணம் இந்த ஊரிலிருந்து 24 கிலோமீட்டர் (15 மைல்) தொலைவில் உள்ளது .
# திரெப்நோயியம்

**திரெப்நோயியம்** *(Trepopnea)* என்பது ஒரு வகையான மூச்சுத்திணறல் நோயாகும். ஒரு பக்கம் நன்கு சாய்ந்த நிலைக்கு நோயாளி திரும்பும்போது, மூச்சுவிடுதல் மிகவும் செளகரியமாக இருக்கும் நிலை உணரப்படும். ஆனால் மறு பக்கம் பக்கவாட்டு நிலைக்கு திரும்பும்போது இவர்களுக்கு அச்சௌகரியம் கிடைக்காமல் மூச்சுத்திணறல் உண்டாகும். இத்தகைய நோய் நிலையை திரெப்நோயியம் என்ற பெயரால் அழைக்கிறார்கள். ஒரு நுரையீரல் நோய், ஒரு பெரிய மூச்சுக்குழாய் அல்லது நாள்பட்ட இதய செயலிழப்பு நோய் போன்றவற்றால் இந்நிலை விளைகிறது. பெரும்பாலான ஒரு நுரையீரல் நோயால் பாதிக்கப்பட்ட திரெப்நோயிய நோயாளிகள் நோயுற்ற நுரையீரலின் எதிர் பக்கத்தில் படுத்துக் கொள்ள விரும்புகிறார்கள். ஏனெனில் ஈர்ப்புவிசை கீழ் நுரையீரலின் உள்விரவலை அதிகரிக்கிறது. நோயுற்ற நுரையீரலில் உள்விரவல் அதிகரித்தால் நுரையீரல் குலுக்கலும் மற்றும் இரத்தத்தில் ஆக்சிசன் குறைவும் அதிகரிக்கும், இதன் விளைவாக மூச்சுத் திணறல் பெரிதும் மோசமடைகிறது. ஆரோக்கியமான நுரையீரலின் செயல்பாட்டை அதிகரிக்க, நோயாளி ஆரோக்கியமான நுரையீரல் இருக்கும் பக்கவாட்டில் படுத்துக் கொள்வது சிறந்தது. இதனால் நுரையீரலுக்கு போதுமான உள்விரவல் கிடைக்கும். நாள்பட்ட இதய செயலிழப்பு நோயாளிகள் பெரும்பாலும் வலதுபுறமாகத் திரும்பி படுத்துக்கொள்ள விரும்புகிறார்கள், இவர்கள் தங்கள் நுரையீரலுக்கு ஒரு சிறந்த இரத்தப் பொழிவையும் பெற்று குறைவான மூச்சுத்திணறலையும் அனுபவிக்கிறார்கள்.
# நித்தியா ரவீந்திரன்

**நித்ய ரவீந்திரன்** (*Nithya Ravindran*) என்பவர் ஓர் இந்திய நடிகை ஆவார். இவர் முதன்மையாக மலையாள திரைப்படங்கள் மற்றும் தமிழ் தொலைக்காட்சிகளில் பணியாற்றுகிறார்.
# நித்தியா ரவீந்திரன்

## பின்னணி

இவரது தந்தை 'சென்னை அணு மின் நிலையத்தில்' அரசு ஊழியராகவும், தாய் குடும்பத் தலைவியாகவும் இருந்தார். இவரது தந்தைக்கு ஒரு நாடக குழு இருந்தது. இவர் தனது தந்தையின் நாடகங்களில் குழந்தை கலைஞராக நடிக்கத் தொடங்கினார். இவருக்கு ஒரு தங்கையாக ஜெயஸ்ரீ என்பவரும், அக்காளாக கல்யாணி என்பவரும் உள்ளனர். சென்னையின் ஸ்டெல்லா மாத்துடினா கல்வியியல் கல்லூரியில் இருந்து எட்டாம் வகுப்பு வரை தனது ஆரம்பக் கல்வியைப் பயின்றார். போதுமான நாட்கள் பள்ளிக்கு வராததன் காரணமாக இவர் அரசு பெண்கள் உயர்நிலைப் பள்ளிக்கு மாற்றப்பட்டார். அதற்குள் திரைப்படங்களில் நடிப்புப்பணி மிகுந்துவிட்டதால் ஒன்பதாம் வகுப்பில் படிப்பை கைவிட்டார். 1969 ஆம் ஆண்டில் மலையாளத் திரைப்படமான *குருதிக்களம்* படத்தில் குழந்தை நட்சத்திரமாக நித்யா தனது திரைப்பட வாழ்க்கையைத் தொடங்கினார். குழந்தை நட்சத்திரமாக சில திரைப்படங்களில் நடித்த இவர் பின்னர் கதாநாயகி ஆனார். இவர் சில தமிழ், கன்னடம், தெலுங்கு திரைப்படங்களிலும் நடித்திருக்கிறார். இவர் தமிழ்த் திரைப்படங்களில் ஒளிப்பதிவாளராக இருந்த ரவீந்திரனை மணந்தார். இந்த தம்பதிக்கு ஜனனி என்ற மகளும், அர்ஜுன் என்ற மகனும் உள்ளனர். இவர் பல மொழி தொலைக்காட்சித் தொடர்கள் மற்றும் படங்களில் பின்னணி குரல் கலைஞராக உள்ளார்.
# நித்தியா ரவீந்திரன்

## தொலைக்காட்சி

| 1985 | ஹியர் ஈஸ் கிரேசி |  |  |
| --- | --- | --- | --- |
| 1988 | லேடிஸ் ஆஸ்டல் | மேனகா |  |
| ரகுவம்சம் |  |  |  |
| குரங்கு மனசு |  |  |  |
| கன்னியம் கீர்த்திகா சிவகாவிதா |  |  |  |
| 1995–2005 | நிம்மதி உங்கள் சாய்ஸ் 1 முதல் 5 வரை | சன் தொலைக்காட்சி |  |
| 1995–1998 | காஸ்ட்லி மாப்பிள்ளை |  |  |
| 1996 | மர்மதேசம் | வித்யாவின் தாய் |  |
| 1998 | ஜன்னல் - சில நிஜங்கள் சில நியாயங்கள் |  |  |
| 1998-1999 | அக்சயா | ஆனந்தி |  |
| 1999-2000 | ஆனந்தபவனம் |  |  |
| 1999–2002 | கலாட்டா குடும்பம் |  |  |
| சொந்தாமே என்றாலும் |  |  |  |
| புஷ்பாஞ்சலி |  |  |  |
| 2001–2002 | சூலம் |  |  |
| 2001–2004 | வேலன் |  |  |
| 2001–2002 | கேலுங்க மாமியாரே |  |  |
| 2001–2004 | அலை ஓசை |  |  |
| 2001 | அலைகள் | சீதா |  |
| 2002–2004 | அம்மா |  |  |
| அகல் விளக்குகள் |  |  |  |
| குங்குமம் |  |  |  |
| 2002–2003 | சிகரம் |  |  |
| 2003 | அப்பா |  |  |
| 2003–2007 | தற்காப்புக் கலை தீர்த்தா |  |  |
| அவர்கள் |  |  |  |
| 2004 | சக்தி |  |  |
| 2004–2006 | சிதப்மர ரகசியம் | சிவகாமி |  |
| கண்ணா வருக |  |  |  |
| 2004–2007 | சொர்கம் |  |  |
| ராஜராஜேஸ்வரி |  |  |  |
| Kalki | ஜெயா தொலைக்காட்சி |  |  |
| 2004–2008 | இம்சை அரசிகள் | சன் தொலைக்காட்சி |  |
| 2005 | நிஷாகாந்தி |  |  |
| 2005–2006 | மனைவி |  |  |
| தீர்க்கசுமங்கலி |  |  |  |
| செல்வங்கள் |  |  |  |
| 2005–2007 | முகங்கள் |  |  |
| மலர்கள் |  |  |  |
| முகூர்த்தம் |  |  |  |
| வேப்பிலைக்காரி |  |  |  |
| நிம்மதி |  |  |  |
| 2005–2008 | ஆர்த்தி | ராஜ் தொலைக்காட்சி |  |
| 2006 | அதுமட்டும் ரகசியம் | சன் தொலைக்காட்சி |  |
| 2006–2007 | சூர்யா |  |  |
| 2006–2008 | செல்லமடி நீ எனக்கு |  |  |
| 2007 | பாசம் |  |  |
| நாணயம் |  |  |  |
| 2007–2010 | மேகலா |  |  |
| 2007–2012 | வசந்தம் |  |  |
| 2008 | சிம்ரன் திரை | ஜெயா தொலைக்காட்சி |  |
| 2008 | அழகிய நாட்கள் | கலைஞர் தொலைக்காட்சி |  |
| 2008–2010 | தங்கமான புருசன் | சன் தொலைக்காட்சி |  |
| செந்தூரப்பூவே |  |  |  |
| திருப்பாவை |  |  |  |
| 2008–2011 | கீதாஞ்சலி | அஞ்சலி | ராஜ் தொலைக்காட்சி |
| 2009–2012 | உறவுகள் | ராஜேஸ்வரி | சன் தொலைக்காட்சி |
| 2009–2010 | கருணாமஞ்சரி | ராஜ் தொலைக்காட்சி |  |
| 2009–2011 | கொடி முல்லை | ராஜ் தொலைக்காட்சி |  |
| 2010–2012 | அனுபவங்கள் | சன் தொலைக்காட்சி |  |
| பொண்டாட்டி தேவை |  |  |  |
| 2011–2013 | மருதாணி |  |  |
| உதிரிப்பூக்கள் | மனோமாமி |  |  |
| 2011–2016 | அழகி |  |  |
| 2011–2014 | இளவரசி | சியாமளா |  |
| 2013–2016 | தேவதை |  |  |
| 2014 | கறை (10 மணி கதைகள்) |  |  |
| 2014–2015 | வாணி ராணி | சாவித்திரி | சன் தொலைக்காட்சி |
| 2015–2016 | சபிதா என்கிற சபாபதி | ராஜ் தொலைக்காட்சி |  |
| 2015 | அபூர்வ ராகங்கள் | கற்பகம் | சன் தொலைக்காட்சி |
| பிரியசகி | தமயந்தி | ஜீ தமிழ் |  |
| 2018–2020 | மின்னலே | அமுதா | சன் தொலைக்காட்சி |
| 2018 | சரவணன் மீனாட்சி (பகுதி 3) | சிவகாமி அம்மாள் | விஜய் தொலைக்காட்சி |
| 2018–2019 | அரண்மனை கிளி | யமுனா |  |
| 2019–2020 | ராசாத்தி | சரஸ்வதி | சன் தொலைக்காட்சி |
| 2020–தறுபோது வரை | கண்ணான கண்ணே | புஷ்பா | } |
# நித்தியா ரவீந்திரன்

## திரைப்படவியல்

| 1969 | குருதிக்களம் | மலையாளம் |  |
| --- | --- | --- | --- |
| 1978 | மாரியம்மன் திருவிழா | தமிழ் |  |
| 1979 | பம்பரம் | மலையாளம் |  |
| 1980 | குடும்பம் ஒரு கதம்பம் | மைதிலி | தமிழ் |
| 1980 | சாவித்ததிரி | தமிழ் |  |
| 1980 | லோரி | ராணி | மலையாளம் |
| 1980 | மரியான் பிள்ள ஆதவா மணியன் பிள்ள | ரசீனா | மலையாளம் |
| 1980 | அஸ்வரதாம் | சக்தி | மலையாளம் |
| 1981 | ராணி | தமிழ் |  |
| 1981 | மயில்பீலி | மலையாளம் |  |
| 1982 | ந்திவிலிலே பொன்னு | மலையாளம் |  |
| 1982 | பஞ்சஜண்யம் | சாரதா | மலையாளம் |
| 1982 | தீர்ப்பு | சீதா | தமிழ் |
| 1982 | குருகண்டே கல்யாணம் | சைனாபா | மலையாளம் |
| 1982 | னிக்கம் ஒரு திவசம் | உசா | மலையாளம் |
| 1982 | புட்பால் | மலையாளம் |  |
| 1982 | போஸ்ட்மார்டம் | மலையாளம் |  |
| 1982 | சிரியோ சிரி | நீனா | மலையாளம் |
| 1982 | சினேகபூர்வம் மீரா | மலையாளம் |  |
| 1982 | வெலிச்சம் விதுருண்ணா பெங்குட்டி | நித்யா | மலையாளம் |
| 1983 | நசீமா | உசா | மலையாளம் |
| 1983 | கூலி | சாந்தி | மலையாளம் |
| 1983 | அந்த சில நாட்கள் | தமிழ் |  |
| 1983 | தீரம் தேடுன்னா தீரா | செவிலியர் | மலையாளம் |
| 1983 | என் யுகம் | கீதா | மலையாளம் |
| 1983 | ஒரு சௌகர்யம் | கனகம் | மலையாளம் |
| 1983 | கட்டாதே கிளிக்கூடு | மலையாளம் |  |
| 1983 | கைதி | சூரியமின் சகோதரி | தெலுங்கு |
| 1984 | ஒன்னம் மைண்டாத பார்யா | ரோகியா | மலையாளம் |
| 1984 | கிருஷ்ண குருவாயூரப்பா | பாமா | மலையாளம் |
| 1984 | வேட்ட | மலையாளம் |  |
| 1984 | வெப்ராலம் | அனு | மலையாளம் |
| 1984 | தாவணிக் கனவுகள் | தமிழ் |  |
| 1985 | உயர்ந்த உள்ளம் | தமிழ் |  |
| 1985 | சில்லுகோட்டரம் | மலையாளம் |  |
| 1985 | நியாயம் மீரே செப்பாலி | பிரபாகரின் சகோதரி | தெலுங்கு |
| 1986 | மனவாடு தனவாடு | தெலுங்கு |  |
| 1987 | ஆளப்பிறந்தவன் | தமிழ் |  |
| 1987 | சிறிவெண்ணெலா | தெலுங்கு |  |
| 1995 | நான் பெத்த மகனே | தமிழ் |  |
| 1999 | குடும்ப சங்கிலி | தமிழ் |  |
| 2000 | அலைபாயுதே | தமிழ் |  |
| 2001 | சிகாமணி ரமாமணி | சுந்தரமூர்த்தியின் மனைவி | தமிழ் |
| 2002 | பம்மல் கே. சம்பந்தம் | ராஜேஷ்வரியின் தாய் | தமிழ் |
| 2002 | முத்தம் | சுதாவின் தாய் | தமிழ் |
| 2003 | *அன்பே அன்பே* | சிவகாமி | தமிழ் |
| 2003 | வடக்கு வாசல் | முரளியின் சகோதரி | தமிழ் |
| 2004 | வானம் வசப்படும் | கணேசனின் மனைவி | தமிழ் |
| 2009 | கண்ணுக்குள்ளே | தமிழ் |  |
| 2010 | உத்தம புத்திரன் | பரதம் சுந்தரம் | தமிழ் |
| 2014 | மேகா | முகிலனின் தாய் | தமிழ் |
| 2017 | சரவணன் இருக்க பயமேன் | தேன்மொழியின் தாய் | தமிழ் |
| 2017 | தொண்டன் | தமிழ் |  |
| 2018 | *ஓநாய்கள் ஜாக்கிரதை* | அஞ்சலியின் தாய் | தமிழ் |
| 2019 | பப்பி | பிரபுவின் தாய் | தமிழ் |
# நித்தியா ரவீந்திரன்

## பின்னணிக் குரல்

; திரைப்படங்கள்  
| 1988 | என் தங்கச்சி படிச்சவ | ரூபினி |  |
| --- | --- | --- | --- |
| 1992 | அண்ணாமலை | ரேகா |  |
| 1992 | கவர்மெண்ட் மாப்பிள்ளை | கஸ்தூரி |  |
| 1992 | சின்னப்பூவைக் கிள்ளாதே | மீனாட்சி |  |
| 1992 | சுயமரியாதை | பல்லவி |  |
| 1993 | நான் பேச நினைப்பதெல்லாம் | விழுதுகள் லலிதா |  |
| 1996 | வைகரைப் பூக்கள் | தரணி |  |
| 1997 | தாலி புதுசு | கலாரஞ்சினி |  |
| 2000 | சிநேகிதியே | இசித்தா அருண் |  |
| 2002 | ரன் | ராஜஸ்ரீ |  |
| 2002 | பகவதி | சீமா |  |
| 2002 | பாபா | சீமா |  |
| 2003 | அன்பே சிவம் | சீமா |  |
| 2003 | ஜெயம் | நளினி |  |
| 2003 | அரசு | சுதா |  |
| 2005 | ஜித்தன் | நளினி |  |
| 2005 | இலண்டன் | நளினி |  |
| 2005 | சுக்ரன் | நளினி |  |
| 2006 | பரமசிவன் | சீதா |  |
| 2006 | அமிர்தம் | ரேகா |  |
| 2006 | பாரிஜாதம் | ரோஜா |  |
| 2006 | *குருச்சேத்திரம்* | ரோஜா |  |
| 2007 | *குற்றப்பத்திரிகை* | ரோஜா |  |
| 2007 | முதல் கனவு | ராஜ்யலட்சுமி |  |
| 2008 | காளை | சீமா |  |
| 2008 | ஜோதா அக்பர் (தமிழ் மொழிமாற்றுப் பதிப்பு) | பூணம் சின்கா |  |
| 2008 | அழகு நிலையம் | நளினி |  |
| 2009 | மரியாதை | அம்பிகா |  |
| 2010 | தில்லாலங்கடி | நளினி |  |
| 2011 | நகரம் மறுபக்கம் | நளினி |  |
| 2011 | காசேதான் கடவுளடா | நளினி |  |
| 2011 | சீடன் | ஷீலா |  |
| 2011 | பயணம் | சிறீலட்சுமி |  |
| 2013 | தீயா வேலை செய்யணும் குமாரு | நளினி |  |
| 2015 | சண்டமாருதம் | நளினி |  |
| 2015 | அகத்திணை | நளினி |  |
| 2015 | கலை வேந்தன் | நளினி |  |
| 2016 | சாகசம் | நளினி |  |
| 2016 | க க க போ | நளினி |  |
| 2016 | தோழா | ஜெயசுதா |  |
| 2017 | சிங்கம் 3 | நளினி |  |
| 2018 | காசு மேல காசு | நளினி |  |
| 2019 | கைதி | மாளவிகா அவினாஷ் |  |
| 2020 | ஐயா உள்ளேன் ஐயா | நளினி |  |
| 2021 | மாறா | சீமா | } |  
; தொலைக்காட்சித் தொடர்கள்  
- ராணி (விழுதுகள்)
- பபிதா (அக்சயா)
- ரேடியோ குரல் ( ரமணி விசஸ் ரமணி பகுதி -2 )
- நளினி (அனைத்து தமிழ் தொடர்களும்)
- ஜானவி (நம்பிக்கை) (முதல் சில அத்தியாயங்கள்)
- ஜோதி லட்சுமி ( அண்ணாமலை ) (முதல் சில அத்தியாயங்கள்)
- கல்பனா ( சின்ன பாப்பா பெரிய பாப்பா )
- ஸ்ரீ லட்சுமி (ருத்ரா)
- சீமா ( தங்கம், வம்சம், கண்டுகொண்டேன் கண்டுகொண்டேன் )
- மாளவிகா அவினாஷ் (அரசி)
- சுதா சந்திரன் (அரசி)
- விஜி சந்திரசேகர் ( சந்திரகுமாரி )
- வினயா பிரசாத் ( ரோஜா )
- பூர்ணிமா பாக்கியராஜ் ( சூர்யவம்சம் )
- அம்பிகா ( திருமதி ஹிட்லர் )
# நிகில் பானர்ஜி

**பண்டிட் நிகில் ரஞ்சன் பானர்ஜி** (Pandit Nikhil Ranjan Banerjee) (14 அக்டோபர் 1931&nbsp;- 27 சனவரி 1986) இவர் மைகர் கரானாவின் (பள்ளி) இந்திய பாரம்பரிய சித்தார் கலைஞர் ஆவார். புகழ்பெற்ற வங்காள தேச இசைக் கலைஞர் பாபா அலாவுதீன் கானின் மாணவரான இவர், தொழில்நுட்ப திறமைக்குப் பெயர் பெற்றவர். பண்டிட் ரவி சங்கர், உஸ்தாத் விலாயத் கான் ஆகியோருடன் சேர்ந்து, இவர் சித்தாரின் முன்னணி நிபுணர்களில் ஒருவராக உருவெடுத்தார். இவர் இந்திய அரசிடமிருந்து பத்ம பூசண் கௌரவத்தைப் பெற்றுள்ளார்.
# நிகில் பானர்ஜி

## ஆரம்பகால வாழ்க்கையும், பின்னணியும்

இவர், 14 அக்டோபர் 1931 அன்று கொல்கத்தாவில் பிறந்தார். இவரது தந்தை ஜிதேந்திரநாத் பானர்ஜி ஒரு தொழில்முறை சித்தார் கலைஞராவார். மேலும், இவர், தனது தந்தையின் இசையால் ஈர்க்கப்பட்டார். இவர் தனது நான்கு வயதிலேயே ஒரு கருவியை இசைக்க முயற்சிக்க விரும்பியதால், இவரது தந்தையாலும், தாத்தாவாலும் தடுக்கப்பட்டார். ஆனால், ஐந்து வயதில், அவர்கள் இவருக்கு ஒரு சிறிய சித்தாரை வழங்கினர். ஆரம்பத்தில் தனது தந்தையிடம் கற்றுக்கொண்டார். பின்னர், இவர் அகில இந்திய சித்தார் போட்டியில் வென்றார். மேலும், ஒன்பது வயதில் அனைத்திந்திய வானொலியில் பணியாற்றும் இளைய இசைக்கலைஞரானார். இவரை இவரது தந்தை ஜிதேந்திரநாத் முஷ்டாக் அலிகான் என்பவரிடம் சீடராக சேர்ந்துக் கொள்ள அணுகினார். ஆனால் அவரிடம் குறுகிய வாரங்கள் மட்டுமே கற்றுக்கொண்டார். அதற்கு பதிலாக இன்றைய வங்காளதேசத்தின் கௌரிப்பூரைச் சேர்ந்த ஜமீந்தாரான பிரேந்திர கிஷோர் ராய் சௌத்ரி, இவரது ஆரம்பகால பயிற்சிக்கு பொறுப்பானார். இவர் ராதிகா மோகன் மைத்ராவின் கீழ் கணிசமான பயிற்சியைப் பெற்றார்.  
1946 இல் இவர், கியால் பாடகர் அமீர் கான் இவரது சகோதரிக்கு கற்பிக்கும் போது சந்தித்தார். சில வருடங்கள் கழித்து கச்சேரியில் அவரது இசையைக் கேட்டதன் மூலம் இவருக்கு இசையின் மீதான உற்சாகம் வலுப்பெற்றது. அமீர் கான் தொடர்ந்து பானர்ஜியின் இசை வளர்ச்சியில் குறிப்பிடத்தக்க தாக்கத்தை ஏற்படுத்தினார்.
# நிகில் பானர்ஜி

## பயிற்சி

1947 ஆம் ஆண்டில், இவர் தனது மகன் அலி அக்பர் கானுடன் அவரது முக்கிய குருவாக மாறவிருந்த உஸ்தாத் அலாவுதீன் கானைச் சந்தித்தார். இருவரும் சரோத் இசைக் கலைஞர்கள். இவர், அலாவுதீன் கானின் இசை நிகழ்ச்சிகளுக்குச் சென்றார். அவரை தனது ஆசிரியராக்கிக் கொள்ள ஆசைப்பட்டார். அலாவுதீன் கான் அதிக மாணவர்களைப் பெற விரும்பவில்லை. ஆனால் இவரது வானொலி ஒலிபரப்பைக் கேட்டபின் தனது எண்ணத்தை மாற்றிக்கொண்டார். அலாவுதீன் கான் இவரது பிரதான ஆசிரியராக ஆனார். அவர் மைகாரை விட்டு வெளியேறிய பிறகு, அலாவுதீன் கானின் மகன் அலி அக்பர் கானிடமிருந்தும் பல ஆண்டுகளாக கற்றுக்கொண்டார்.  
உஸ்தாத் அலாவுதீன் கானின் கீழ் பயிற்சி தீவிரமாக இருந்தது. பல ஆண்டுகளாக, இவரது பயிற்சி அதிகாலை நான்கு மணிக்கே தொடங்கும். சில இடைவெளிகளுடன், இரவு பதினொரு மணி வரை தொடரும். உஸ்தாத் அலாவுதீன் கான், அவருடைய மகன் அலி அக்பர் கான், பேரன் ஆசிசு கான் மற்றும் மருமகன் பகதூர் கான் (சரோத்); சித்தாரில் ரவிசங்கர் ; அவரது மகள், அன்னபூர்ணா தேவி, சுர்பகாரில்; பன்னாலால் கோசு (புல்லாங்குழல்); வசந்த் ராய் (சரோத்) போன்றவர்களிடமும் பயிற்சி பெற்றார்.
# நிகில் பானர்ஜி

## நிகழ்த்தும் தொழில்

மைகருக்குப் பிறகு, பானர்ஜி ஒரு கச்சேரி வாழ்க்கையைத் தொடங்கினார். அது இவரை உலகின் எல்லா மூலைகளிலும் அழைத்துச் சென்று இவரது அகால மரணம் வரை நீடித்தது. தனது வாழ்நாள் முழுவதும் இவர் உஸ்தாத் அலாவுதீன் கான் மற்றும் அவரது குழந்தைகளான உஸ்தாத் அலி அக்பர் கான் மற்றும் திருமதி. அன்னபூர்ணா தேவி ஆகிய இருவரிடமும் பயின்று வந்தார். 1968 இல், இவர் பத்மசிறீ பெற்றார். 1974 இல் மதிப்புமிக்க சங்கீத நாடக அகாடமி விருதைப் பெற்றார் .  
நிகில் பானர்ஜி அடிக்கடி ஐரோப்பாவிலும் அமெரிக்காவிலும் சுற்றுப்பயணம் செய்தார்.
# பகதூர் கான்

**உஸ்தாத் பகதூர் கான்** (Bahadur Khan) (பிறப்பு 19 சனவரி 1931 - 3 அக்டோபர் 1989) பகதூர் உசைன் கான் என்றும் அறியப்பட்ட இவர் ஓர் இந்திய சரோத் இசைக் கலைஞரும், திரைப்பட இசையமைப்பாளருமாவார்.
# பகதூர் கான்

## ஆரம்பகால வாழ்க்கையும் குடும்பமும்

உஸ்தாத் பகதூர் கான், ஒரு பெங்காலி, சனவரி 19, 1931 இல் வங்காளதேசத்தின் கொமிலாவில் உள்ள சிபூரில் (அப்பொழுது பிரித்தானிய இந்தியா ) பிறந்தார். ஒரு இசைக் குடும்பத்தைச் சேர்ந்த இவர், இந்திய பாரம்பரிய இசைக்கலைஞர் ஆயித் அலிகானின் மகனும், சித்தார் கலைஞர் பண்டிட் ரவிசங்கருடன் தொடர்புடையவர் .  
இறுதியாக கொல்கத்தாவில் குடியேறுவதற்கு முன்பு, கான் தனது தந்தை மற்றும் தனது மாமா அலாவுதீன் கானிடமிருந்து மைகாரில் சரோத் வாசிக்க முதலில் கற்றுக்கொண்டார். இவர் குரல் இசையையும் பயின்றார், பின்னர் அவரது உறவினர்களான அலி அக்பர் கான், அன்னபூர்ணா தேவி ஆகியோருடன் ஒத்துழைத்தார்.  
இவரது சகோதரர்கள் ஆபேத் உசைன், முபாரக் உசைன் கான் ஆகியோரும் வங்காளதேசத்தை தளமாகக் கொண்ட இசைக்கலைஞர்கள். மேலும், பாரம்பரிய இசையில் பங்களித்ததற்காக வங்காளதேச அரசாங்கத்திடமிருந்து விருது பெற்றவர்கள். 2006 ல் இறந்த சித்தார் கலைஞர் கிரித் கான் இவரது மகனாவார். நன்கு அறியப்பட்ட மாணவர்களில் ஒருவர் சரோத் கலைஞர் தேசேந்திர நாராயண் மசூம்தார் என்பவராவார் .  
இவர் அக்டோபர் 3, 1989 அன்று கொல்கத்தாவில் காலமானார். இவரது மூத்த மகன் பித்யுத் கான் தொடர்ந்து உலகம் முழுவதும் சரோத் நிகழ்த்துகிறார்.
# பகதூர் கான்

## இசையும் படங்களும்

அகில இந்திய வானொலி, வானொலி பாக்கித்தான் மற்றும் வானொலி வங்காளதேசம் போன்றவற்றில் கான் ஒரு வழக்கமான கலைஞராக இருந்தார். புகழ்பெற்ற இந்திய திரைப்படத் தயாரிப்பாளர் ரித்விக் கட்டக்கின் பல படங்களுக்கு இசையமைத்துள்ளார்.
# பகதூர் கான்

## கற்பித்தல்

கான் ஒரு புகழ்பெற்ற ஆசிரியராகவும், அமெரிக்காவின் கலிபோர்னியாவில் உள்ள அலி அக்பர் இசைக் கல்லூரியில் ஆறு மாதங்கள் ஆசிரிய உறுப்பினராகவும் இருந்தார். அங்கு இவர் இந்திய பாரம்பரிய இசையை கற்பித்தார். இவரது மாணவர்களில் இவரது மகன் பித்யுத் கான், மருமகன் சாகா தத் உசைன் கான், தேசேந்தி ரநாராயண் மசூம்தார்,
# டைஆக்சிபென்சோன்

**டைஆக்சிபென்சோன்** அல்லது **பென்சோபீனோன் -8** (Dioxybenzone or Benzophenone-8) என்பது சூரியனின் புற ஊதாக் கதிர்களில் இறு வேறு வகைக் கதிர்களைத் தடுக்கப் பயன்படும் முகப்பூச்சுக் குழைமங்களில் பயன்படுத்தப்படும் ஒரு கரிமச் சேர்மம் ஆகும். இது பென்சோபீனோனின் வழிப்பொருள் ஆகும். இது 68 ° செல்சியசு உருகுநிலையுடன் கூடிய மஞ்சள் நிறத் தூள் ஆகும். இது தண்ணீரில் கரையாதது. ஆனால் எத்தனால் மற்றும் ஐசோபுரோப்பைல் ஆல்ககாலில் மிதமாக கரையக்கூடியது.
# யோவேரி முசவேனி

**யோவேரி முசவேனி** (Yoweri Museveni) (பிறப்பு 15 செப்டம்பர் 1944) என்பவர் உகாண்டா அரசியல்வாதியும், 1986 சனவரி 29 ஆம் நாள் முதல் தற்போது வரை உகாண்டாவின் அதிபரும் ஆவார். யோவேரி முசவேணி உகாண்டாவின் அதிபராக மிக நீண்ட காலம் பதவி வகிப்பவர் என்ற சாதனைக்குரியவராகிறார். முன்னதாக இடி அமீன் 1971 ஆம் ஆண்டு முதல் 1979 வரை உகாண்டாவின் அதிபராக இருந்தார். 2021 சனவரி 14 ஆம் நாள் உகாண்டாவில் பொதுத்தேர்தல நடைபெறறது. இத்தேர்தலில் முசவேனியை எதிர்த்து பாபி வைன் என்பவர் போட்டியிட்டார். தேர்தலில் முசவேனிக்கு 59 சதவீத வாக்குகளும், பாபி வைனுக்கு 35 சதவீத வாக்குகளும் கிடைத்துள்ளதாக தேர்தல் ஆணையம் அறிவித்தது. இதன் மூலம் முசவேனி ஆறாவது முறையாக உகாண்டாவின் அதிபராகியுள்ளார்.
# அஜய் ரத்னம்

**அஜய் ரத்னம்** (*Ajay Rathnam*) என்பவர் ஓர் இந்திய திரைப்பட மற்றும் தொலைக்காட்சி நடிகர் ஆவார். இவர் முதன்மையாக தமிழ் திரைப்படங்கள் மற்றும் தொலைக்காட்சித் தொடர்களில் பணியாற்றியுள்ளார். இவர் ஐந்து மொழிகளில் 400 க்கும் மேற்பட்ட படங்களில் நடித்துள்ளார்.
# அஜய் ரத்னம்

## தொழில்

ரத்னம் *நாளை மனிதன்* (1989) என்ற திகில் படத்தில் நடிகராக அறிமுகமானார். அதில் இவர் அரக்கத்தனம் மிக்கவராக நடித்தார். இவர் தொலைக் காட்சித் தொடரான *மர்மதேசத்தின்* (விடாது கருப்பு) ஒரு பாகத்தில் நடித்தார். இந்தி மொழி திரைப்படமான *மெட்ராஸ் கஃபே* (2013) படத்தில் கற்பனையான விடுதலைப் புலிகள் இயக்கத் தலைவராக நடித்தார். இவரது பாத்திரம் மறைந்த விடுதலைப் புலிகள் தலைவர் வேலுப்பிள்ளை பிரபாகரனுடன் மிக நெருக்கமான ஒற்றுமையைக் கொண்டிருந்தது.
# அஜய் ரத்னம்

## பிற படைப்புகள்

ரத்னம் பல்வேறு கல்லூரிகளில் மாணவர்களுக்கு ஊக்கமளிப்பு கருத்தரங்குகளை நடத்தி வருகிறார். 2018 ஆம் ஆண்டில், இவர் தனது பூப்பந்து அகாடமியை "வி ஸ்கொயர்" என்ற பெயரில் சென்னையில் தொடங்கினார் . 2019 ஆம் ஆண்டில், முகப்பேரில் "வி ஸ்கொயர்" விளையாட்டு அரங்கை தொடங்கினார் .
# அஜய் ரத்னம்

## தனிப்பட்ட வாழ்க்கை

இவரது மகன் தீரஜ் விஷ்ணு ரத்னம் அறிவழகனின் *ஆறாது சினம்* (2016) படத்தில் நடிகராக அறிமுகமானார்.
# அஜய் ரத்னம்

## தொலைக்காட்சி

| 1997 | *மர்மதேசம் (ரகசியம்)* | ரகு (காவல்துறை அதிகாரி) |  |
| --- | --- | --- | --- |
| 1997-1998 | *மர்மதேசம் (விடாது கருப்பு)* | உண்மையான கருப்பண்ணசாமி கடவுள் |  |
| 2000-2001 | *சித்தி* | யோகி |  |
| 2001 | *ரமணி வெர்சஸ்.* *ரமணி பகுதி II* | விருந்தினர் தோற்றம் (அத்தியாயம் 19) |  |
| 2001 | *அம்மா* | சஞ்சய் |  |
| 2002-2005 | *அண்ணாமலை* | அன்பழகன் |  |
| 2003 | *தற்காப்புக் கலை தீராதா* | அப்பா |  |
| 2006 | *பெண்* |  |  |
| 2007-2009 | *அரசி* | விஸ்வநாதன் |  |
| 2007-2008 | *பொறந்த வீடா புகுந்த வீடா* |  |  |
| 2008-2009 | *கோகுலதில் சீதை* |  |  |
| 2009-2010 | *கருணமஞ்சரி* |  |  |
| 2010-2011 | *சௌந்தர்யவள்ளி* |  |  |
| 2010-2011 | *யமிருக்க பயமேன்* |  |  |
| 2011 | *முன் ஜென்மம்* | நங்கூரம் |  |
| 2012-2015 | *சிவசங்கரி* |  |  |
| 2013-2014 | *உறவுகள் சங்கமம்* |  |  |
| 2013-2014 | *நல்ல நேரம்* |  |  |
| 2014-2015 | *திரு மாங்கல்யம்* | விஜய்குமார் (சந்தியாவின் தந்தை) |  |
| 2020-தற்போது | பூவே உனக்காக | சிவநாராயணன் | } |
# போடா, ராஜ்கார்

**போடா** (Boda) என்பது இந்தியாவின் மத்தியப் பிரதேச மாநிலத்தில் உள்ள ராஜ்கர் மாவட்டத்தில் உள்ள ஒரு நகரம் மற்றும் நகர் மன்றம் ஆகும்.
# போடா, ராஜ்கார்

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, கிராமத்தில் 9,886 மக்கள் தொகை இருந்தது. மக்கள் தொகையில் 52% பேர் ஆண்கள், 48%பேர் பெண்கள் ஆவர். போடாவின் சராசரி கல்வியறிவு விகிதம் 56% ஆகும், இது தேசிய சராசரியான 59.5% ஐ விடக் குறைவு; ஆண்களின் கல்வியறிவு 71% மற்றும் பெண் கல்வியறிவு 40% ஆக உள்ளது. 16% மக்கள் 6 வயதுக்கு உட்பட்டவர்கள்.  
போடாவில் பேசப்படும் முக்கிய மொழி மால்வியுடனான இந்தி ஆகும். மால்வி என்பது ஒரு வட்டார மொழியாகும். இது இந்தி மொழியின் உள்ளூர் பேச்சுவழக்கு மொழியாகவும் உள்ளது..
# போடா, ராஜ்கார்

## கலாச்சாரம்

வசந்த பஞ்சமி போன்ற பண்டிகைகளை குப்தா பரிவார் (மேதத்வால் சமாஜ்) கொண்டாடுகின்றனர். சுதந்திர தினம் மற்றும் குடியரசு தினத்தன்று, பல கலாச்சார நிகழ்ச்சிகள் பள்ளிகளால் ஏற்பாடு செய்யப்படுகின்றன. துர்கா தேவியின் வரலாற்று கோயிலான அந்தேரியா பாக் அதன் முக்கிய ஈர்ப்புகளில் ஒன்றாகும். அனுமன் கோயில் மிகவும் பிரபலமானது, அது 'பாகீச்சி' என்று அழைக்கப்படுகிறது. இனிப்பு கடைகளும் ஊரில் மிகவும் பிரபலமாக உள்ளன. இப்பகுதி பசுமையான விவசாய நிலப்பரப்பைக் கொண்டுள்ளது மற்றும் மக்கள் தங்கள் பயிர்களைப் பயிரிடுவதற்கு பெரிய அளவிலான நிலங்களை வைத்திருக்கிறார்கள்.
# வா கபா அருவி

**வா கபா அருவி** *(Wah Kaba Falls)* வட கிழக்கு இந்தியாவின் மேகாலயாவில் உள்ள சிரபுஞ்சிக்கு அருகில் அமைந்துள்ளது. இந்த அருவி ஒரு செங்குத்தான பாறையிலிருந்து இறங்கி சுமார் 170-190 மீட்டர் தொலைவில் ஒரு பள்ளத்தாக்கில் விழுகிறது. அருவியில் இரண்டு தேவதைகள் வாழ்கின்றன என்று ஒரு உள்ளூர் புராணக்கதை உள்ளது. சில்லாங்கிலிருந்து சிரபுஞ்சிக்கு செல்லும் வழியில் இந்த அருவியைக் காணலாம்.
# சரோவா அணை

**சரோவா அணை** (Charowa dam) (**சார்வா அணை** என்றும் அழைக்கப்படுகிறது), இந்தியாவின் ஜார்க்கண்ட், ஹசாரிபாக் மாவட்டத்தில் நான்கு மலைகளுக்கு நடுவே அமைந்துள்ள ஒரு அணைக்கட்டு ஆகும்.சார்வா அணை நீர்த்தேக்கம் மழைக்காலத்தில் பாதுகாப்பான நிலைக்கு அப்பால் நிரப்பப்படுவதாக அறியப்படுகிறது, மிகச் சமீபத்தில் 2017 ஆம் ஆண்டில், ாதுகாப்பற்ற அளவைத் தடுக்க கசிவு வாயில்கள் திறக்கப்பட்டன.  
இந்த நீர்த்தேக்கத்தில் மிகப்பெரிய கழுகு மற்றும் மிகச்சிறிய கழுகுகளாக முறையே இமயமலை கழுகு மற்றும் எகிப்திய கழுகு உள்ளிட்ட பல்வேறு கழுகு இனங்கள் உள்ளன. ஆபத்தான உயிரினங்களான இந்திய கழுகு மற்றும் வெண்முதுகுக் கழுகு போன்றவையும் இங்கு காணப்படுகின்றன.
# ஆசிசு கான்

**ஆசிசு கான் தேவ்சர்மா** (Aashish Khan Debsharma) (பிறப்பு 5 திசம்பர் 1939) இவர் ஓர் இந்திய பாரம்பரிய இசைக்கலைஞரும், சரோத் இசைக் கலைஞருமாவார். இவரது "*கோல்டன் ஸ்ட்ரிங்ஸ் ஆஃப் தி சரோத்*" என்ற இசைத் தொகுப்பிற்காக 'சிறந்த உலக இசை'ப் பிரிவில் 2006 இல் கிராமி விருதுக்கு பரிந்துரைக்கப்பட்டார். இவர் சங்கீத நாடக அகாதமி விருதையும் பெற்றவர். ஒரு கலைஞர், இசையமைப்பாளர் மற்றும் நடத்துனர் என்பது மட்டுமல்லாமல், கலிபோர்னியாவின் கலை நிறுவனத்தில் இந்திய பாரம்பரிய இசையின் துணை பேராசிரியராகவும், அமெரிக்காவில் உள்ள சாண்டா குரூஸில் உள்ள கலிபோர்னியா பல்கலைக்கழகத்திலும் இணை பேராசிரியராகவும் உள்ளார்.
# ஆசிசு கான்

### உஸ்தாத் அலாவுதீன் கான் பாரம்பரியம்

இவர் 1939 ஆம் ஆண்டில் பிரித்தானிய இந்தியாவின் ஒரு சிறிய சுதேச மாநிலமான மைகாரில் பிறந்தார். அங்கு இவரது நன்கு அறியப்பட்ட தாத்தா அலாவுதீன் கான், அரசவைக் கலைஞ்ராக இருந்தார். இவரது தாயார் மறைந்த சுபீதா பேகம் அலி அக்பர் கானின் முதல் மனைவியாவார். இவர் தனது ஐந்து வயதில் இந்துஸ்தானி இசையில் தனது தாத்தாவால் பயிற்சியில் ஈடுபடுத்தப்பட்டார். இவரது பயிற்சி பின்னர் இவரது தந்தை அலி அக்பர் கான் மற்றும் இவரது அத்தை அன்னபூர்ணா தேவி ஆகியோரின் வழிகாட்டுதலின் கீழ் தொடர்ந்தது. இவருக்கு முந்தைய திருமணத்திலிருந்து பராசு மற்றும் நுசரத் கான் என்ற இரண்டு குழந்தைகள் உள்ளனர்.
# ஆசிசு கான்

## தொழில்

கான் மைகாரிலும், கொகொல்கத்தாவிலும் வளர்ந்தார். புகழ்பெற்ற பாரம்பரிய வட்டாரங்களில் இந்திய பாரம்பரிய இசையை நிகழ்த்தினார். இவர் தனது 13 வயதில், தனது தாத்தாவுடன், புதுதில்லி அனைத்திந்திய வானொலியின் "தேசிய நிகழ்ச்சியில்" தனது முதல் பொது நிகழ்ச்சியை வழங்கினார். அதே ஆண்டில், கொல்கத்தாவில் நடந்த "தான்சேன் இசை மாநாட்டில்" தனது தந்தை மற்றும் தாத்தாவுடன் நிகழ்த்தினார், அப்போதிருந்து இவர் இந்திய துணைக் கண்டத்திலும் வெளிநாட்டிலும் பாரம்பரிய இசை மற்றும் உலக இசையின் முக்கிய இடங்களில் நிகழ்த்தினார்.
# ஆசிசு கான்

## அங்கீகாரம்

இவருக்கு 2002 இல் அமெரிக்காவின் இல்லினாய்சு கலை சங்கத்தின் கூட்டாளர் கௌரவமும், 2005இல் சங்கீத நாடக அகாதமி விருதும் வழங்கப்பட்டுள்ளது. 2006 ஆம் ஆண்டில், 'சிறந்த உலக இசை' பிரிவில் கிராமி விருதுக்கு பரிந்துரைக்கப்பட்டார். மே 24, 2007 அன்று, பிரித்தன் மற்றும் அயர்லாந்தின் ஆசிய சமூகத்தின் கூட்டாளரான முதல் இந்திய பாரம்பரிய இசைக்கலைஞர் ஆனார். இது ஆசிய கலை மற்றும் கலாச்சாரத்தில் இங்கிலாந்தின் மிக உயர்ந்த சமூகமாகும்.
# முஷ்டாக் அலி கான்

**முஷ்டாக் அலி கான்** (Mushtaq Ali Khan) (20 சூன் 1911 வாரணாசி - 21 சூலை 1989) ஒரு இந்தியப் பாரம்பரிய சித்தார், சுர்பகார், பக்கவாத்தியக் கலைஞராவார்.
# முஷ்டாக் அலி கான்

## பயிற்சி

கான் தனது தந்தை ஆசிக் அலிகானிடமிருந்து இசையைக் கற்றுக்கொண்டார். இவர் 19 ஆம் நூற்றாண்டின் கலைஞர் பர்கத்துல்லா கானிடமிருந்து தில்லியின் மாசித் செனின் வம்சாவளியைச் சேர்ந்தவர்.  
முதலில் ஜான்பூரில் ஒரு அரசவை இசைக்கலைஞராக இருந்த இவர் ஒரு சுயாதீனமான வாழ்க்கையைத் தொடர அர்சவையை விட்டு வெளியேறினார். 1929 ஆம் ஆண்டில் அனைத்திந்திய வானொலியில் வாசிக்கத் தொடங்கிய இவர், அலகாபாத்தில் 1931 ஆம் ஆண்டு நடந்த இசை மாநாட்டில் நிகழ்ச்சியை வழங்கினார். 1940கள், 1950களின் பெரும்பகுதிகளில், எட்டாவா கரானாவின் (பள்ளி) எனயத் கான் மறைந்ததைத் தொடர்ந்து, நிகில் பானர்ஜி, ரவிசங்கர் மற்றும் விலாயத் கான் ஆகியோரின் எழுச்சிக்கு முன்னர் 1950 களின் நடுப்பகுதியில்இந்தியாவின் மிக முக்கியமான சித்தார் கலைஞராக இவர் கருதப்பட்டார். இந்தியாவின் தேசிய இசை, நடனம் மற்றும் நாடக அகாடமியான சங்கீத நாடக அகாதமியால் பயிற்சி பெற்ற கலைஞர்களுக்கு வழங்கப்பட்ட மிக உயர்ந்த இந்திய அங்கீகாரமான சங்கீத நாடக அகாதமி விருதை 1968 ஆம் ஆண்டில் இவர் வென்றார்.
# முஷ்டாக் அலி கான்

## இறப்பு

முஷ்டாக் அலி 21 சூலை 1989 அன்று இறந்தார்.
# இந்திய இருபது20 பன்னாட்டு துடுப்பாட்டக்காரர்களின் பட்டியல்

இந்திய பன்னாட்டு இருபது20 துடுப்பாட்டக்காரர்களின் பட்டியல் இருபது20 துடுப்பாட்ட போட்டியாகும். இருபது20 துடுப்பாட்ட விதிகளின் கீழ் விளையாடப்படுகிறது. முதல் போட்டியானது ஆத்திரேலியா மற்றும் நியூசிலாந்து அணிகளுக்கிடையே 17 பெப்ரவரி 2005 அன்று நடைபெற்றது. இந்திய துடுப்பாட்ட அணி தனது முதல் இருபது20 போட்டியை வீரேந்தர் சேவாக் தலைமையில் தென்னாப்பிரிக்காவில் 2006-07 தொடரில் விளையாடியது.
# இந்திய இருபது20 பன்னாட்டு துடுப்பாட்டக்காரர்களின் பட்டியல்

## குறியீடுகள்

| **பொது**
* &nbsp;– தலைவர்
* &nbsp;– இலக்குக் கவனிப்பாளர்
* **முதல்**
* **கடைசி**
* **போட்டி**&nbsp;– மொத்த போட்டிகள்
* **St**&nbsp;– இலக்கு வீழ்த்தல் | **மட்டையாட்டம்**
* **ஓட்டங்கள்**&nbsp;– ஓட்டங்கள் எடுத்தது
* **HS**&nbsp;– அதிகபட்ச எண்ணிக்கை
* **சராசரி**&nbsp;– மட்டையாட்ட சராசரி | **பந்து வீச்சாளர்**
* **பந்து**&nbsp;– பந்து பந்து வீச்சப்பட்ட எண்ணிக்கை
* **Wkt**&nbsp;– எடுத்த இலக்குகள் எண்ணிக்கை | } |
| --- | --- | --- | --- |
# அபிநயசிறீ

**அபிநயஸ்ரீ** (*Abhinayashree*) என்பவர் ஒரு இந்திய திரைப்பட நடிகை ஆவார். இவர் தென்னிந்திய மொழி படங்களில் துணை வேடங்களில் தோன்றியுள்ளார்.
# அபிநயசிறீ

## தொழில்

இவரது முதல் பெரிய பாத்திரம் சித்திக்கின் 2001 தமிழ் நகைச்சுவை படமான *பிரண்ட்ஸ்* படத்தில் வந்தது. அதில் விஜய் மற்றும் சூரியாவுடன் நடித்தார். 2004 ஆம் ஆண்டு தெலுங்குத் திரைப்படமான ஆர்யாவில் அல்லு அர்ஜுனுடன் இணைந்து "ஆ அண்டே அமலாபுரம்" பாடலுக்கு ஆடியபிறகு இவர் தனது வாழ்க்கையில் ஒரு திருப்புமுனையைப் பெற்றார். இந்த வெற்றி இந்த நடிகைக்கு இதே போன்ற பல வாய்ப்புகளைப் பெற வழிவகுத்தது. 2005 ஆம் ஆண்டு தெலுங்கு நகைச்சுவை படமான *ஹங்காமாவில்* அலி மற்றும் வேணு மாதவ் ஆகியோருடன் இவர் நடித்தார். இயக்குநர் கிருஷ்ணா ரெட்டி இந்த பாத்திரத்தை இவருக்கு விளக்கியப் பின்னர் முப்பது நாட்கள் படப்பிடிப்புக்கு ஒப்புதல் தந்து கையெழுத்திட்டார். இவர் *பைசலோ பரமாத்மா* என்ற படத்தில் நடித்ததற்காக ஆந்திர அரசின் சிறந்த பெண் நகைச்சுவை நடிகருக்கான நந்தி விருதை வென்றார்.  
2007 ஆம் ஆண்டு தெலுங்குத் திரைப்படமான ஆதிவரம் ஆடவல்லக்கு செலவு படத்தில் முழு அளவிலான துணை பாத்திரத்தில் தோன்றியபின், அபிநயஸ்ரீ இனி படங்களில் கவர்ச்சி ஆட்டங்களில் ஆடுவதில்லை என முடிவெடுத்தார். ஆனால் முமைத் கான் போன்றவர்கள் இருவகையிலும் படங்களில் வெற்றிகரமாக தோன்றுவதைக் கண்டு தன் முடிவை மாற்றிக்கொண்டார்.
# அபிநயசிறீ

## திரைப்படவியல்

| 2001 | *பிரண்ட்ஸ்* | அபிராமி | தமிழ் |
| --- | --- | --- | --- |
| *சினேகமண்டே இதேரா* | சுவாதி | தெலுங்கு |  |
| 2002 | *சப்தம்* | தமிழ் |  |
| *ஒன் டூ திரீ* | ஜோதி | தமிழ் | மும்மொழிப் படம், தமிழ்/ கன்னடம் / தெலுங்கு |
| *மாறன்* | தமிழ் | சிறப்புத் தோற்றம் |  |
| *காரியா* | மாயா | கன்னடம் |  |
| *தாண்டவம்* | மலையாளம் | சிறப்புத் தோற்றம் |  |
| *பிராணயமணிதூவல்* | மலையாளம் |  |  |
| 2003 | *ராமச்சந்திரா* | சந்தியா | தமிழ் |
| *அன்பு* | ரசிகா | தமிழ் |  |
| *பந்தா பரமசிவம்* | அஞ்சு | தமிழ் |  |
| *ஆஹா எத்தனை அழகு* | தமிழ் | சிறப்புத் தோற்றம் |  |
| *இயற்கை* | தமிழ் |  |  |
| *தத்தி தாவுது மனசு* | தமிழ் | சிறப்புத் தோற்றம் |  |
| 2004 | *ஆர்யா* | தெலுங்கு | சிறப்புத் தோற்றம் |
| *என் புருசன் எதிர்வீட்டுப் பொண்ணு* | மீனாட்சி | தமிழ் |  |
| *சூப்பர் டா* | தமிழ் | சிறப்புத் தோற்றம் |  |
| *வயசு பசங்க* | தமிழ் | சிறப்புத் தோற்றம் |  |
| *ஸ்வேதா நாகு* | வாசுகி | தெலுங்கு |  |
| *ஆப்தமுடு* | தெலுங்கு | சிறப்புத் தோற்றம் |  |
| *ஜெய்* | தெலுங்கு |  |  |
| 2005 | *அயோத்தியா* | தமிழ் | சிறப்புத் தோற்றம் |
| *ஜதி* | பிரியா | தமிழ் |  |
| *உணர்ச்சிகள்* | கவிதா | தமிழ் |  |
| *ஹங்காமா* | திவ்யா | தெலுங்கு |  |
| *நாய்டு எல்எல்பி* | தெலுங்கு |  |  |
| *யுவகுலு* | தெலுங்கு |  |  |
| *பிரேமிகுலு* | தெலுங்கு |  |  |
| *எவாடி கோலா வாதிதி* | தெலுங்கு | சிறப்புத் தோற்றம் |  |
| *பதவி படுத்தும் பாடு* | தமிழ் | சிறப்புத் தோற்றம் |  |
| *மந்திரன்* | தமிழ் | சிறப்புத் தோற்றம் |  |
| 2006 | *பாக்யலட்சுமி பம்பர் டிரா* | பார்வதி கோதம் | தெலுங்கு |
| 2007 | *பைசாலோ பரமாத்மா* | தெலுங்கு | சிறந்த பெண் நகைச்சுவை நடிகருக்கான நந்தி விருது |
| *அதிலி சத்திபாபு எல்.கே.ஜி.* | தெலுங்கு |  |  |
| *ஆட்டா* | தெலுங்கு |  |  |
| *சேலஞ்ச்* | அபிநயா | தெலுங்கு |  |
| *சந்தமாமா* | சக்குபாய் | தெலுங்கு |  |
| *காராஜாஷ்ரி* | தெலுங்கு |  |  |
| *நீ நான் நிலா* | தமிழ் | சிறப்புத் தோற்றம் |  |
| *நான்மா* | மலையாளம் |  |  |
| *பகலா பிரேமி* | ஒடியா | சிறப்புத் தோற்றம் |  |
| 2008 | *மூக்கேல் மதன காமராஜு* | ஜுலி | தெலுங்கு |
| *ல்லேபவ்வு* | தெலுங்கு |  |  |
| *பத்து பத்து* | தமிழ் | சிறப்புத் தோற்றம் |  |
| 2009 | *ஒரு காதலன் ஒரு காதலி / நீக்கு நாக்கு* | லட்சுமி | தமிழ்/தெலுங்கு |
| *4 கபில்ஸ்* | சரோஜா | தெலுங்கு |  |
| *நிர்ணயம்* | தெலுங்கு |  |  |
| *ஏக் நிரஞ்சன்* | குருவின் மனைவி | தெலுங்கு |  |
| *எங்க ராசி நல்ல ராசி* | தமிழ் | சிறப்புத் தோற்றம் |  |
| 2010 | *வ குவாட்டர் கட்டிங்* | சிங்காரி சுந்தரம் | தமிழ் |
| *பொள்ளாச்சி மாப்பிள்ளை* | தமிழ் | சிறப்புத் தோற்றம் |  |
| *கிளாமர்* | தெலுங்கு |  |  |
| 2011 | *இராமன் நல்ல பிள்ளை* | கோமதி | தமிழ் |
| *கிரீடம்* | சிறீவாணி | தெலுங்கு |  |
| 2012 | *யு கொடத்தாரா? உலிக்கி படததாரா?* | கொல்ல சாவித்ரி | தெலுங்கு |
| 2014 | *பாண்டவலு* | தெலுங்கு |  |
| 2015 | *பாலக்காட்டு மாதவன்* | தமிழ் | சிறப்புத் தோற்றம் |
| 2016 | *இளமை ஊஞ்சல்* | தமிழ் |  |
| 2017 | *சௌந்தர்ய நிலையா* | மயூரி | கன்னடம் |
# அபிநயசிறீ

## தொலைக்காட்சி

| 2015-2016 | *ஜூனியர் சூப்பர் டான்சர்* | தொகுப்பாளர் | பாலிமர் தொலைக்காட்சி |  |  |
| --- | --- | --- | --- | --- | --- |
| 2017-2018 | *ஸ்டார் வார்ஸ்* | பங்கேற்பாளர் | சன் தொலைக்காட்சி |  |  |
| 2017-2018 | *டான்ஸ் ஜோடி டான்ஸ் 2.0* | பங்கேற்பாளர் | ஜீ தமிழ் |  |  |
| 2018-2019 | *நெஞ்சம் மறப்பதில்லை* | தானே | விஜய் தொலைக்காட்சி | சிறப்புத் தோற்றம் | } |
# ஜான் பீட்டர்

**ஜான் பீட்டர்** (*John Peter*) என்பவர் ஒரு இந்திய திரைப்பட இசையமைப்பாளர் ஆவார். இவர் முக்கியமாக தமிழ் படங்களுக்கு இசை அமைத்தார்
# ஜான் பீட்டர்

## தொழில்

*பிரதி ஞாயிறு 9.30 முதல் 10.00* (2006) படத்தில் இசைக்கலைஞராக பணியாற்றுவதற்கு முன்பு பீட்டர் ஒரு அதிகாரியாக பணியாற்றினார். இப்படம் தாமதமாக வெளியானது. பின்னர் இவர் ஹரிகுமருடன் நெருக்கமாகப் பணியாற்றினார். அவரின் *மதுரை சம்பவம்* (2009) மற்றும் *போடிநாயக்கனூர் கணேசன்* (2011) ஆகிய பாடல்களுக்கு இசையமைக்க வாய்ப்பு அளித்தார். இதேபோல், வடிவுடையான் இவருக்கு இரண்டு படங்களில் பணிபுரியும் வாய்ப்பை வழங்கினார். அதாவது *கன்னியும் காளையும்* *செம காதல்* மற்றும் *சௌகார்பேட்டை* (2015) ஆகிய படங்களாகும். 2015 களில், இவர் லிங்குசாமி தயாரித்து விஜய் வசந்த் நடித்த வண்ண ஜிகினா படத்தில் பணியாற்றினார் .
# ஜான் பீட்டர்

## இசைத்தொகுப்பு தரவுத்திரட்டு

- படம் வெளியான தேதியைப் பொருட்படுத்தாமல் பாடல் தொகுதி வெளியீட்டு வரிசையில் வெளியிடப்பட்ட படங்கள்.  
| 2005 | *நீயே நிஜம்* |  |
| --- | --- | --- |
| 2005 | *ரகசிய சினேகிதனே* |  |
| 2006 | *பிரதி ஞாயிறு 9.30 டூ 10.00* |  |
| 2006 | *வஞ்சகன்* |  |
| 2009 | *மதுரை சம்பவம்* |  |
| 2011 | *மிஸ்டர் ராஸ்கல்* | தெலுங்கு படம் |
| 2011 | *ஒத்திகை* |  |
| 2011 | *போடிநாயக்கனூர் கணேசன்* |  |
| 2013 | *சொகுசுப் பேருந்து* |  |
| 2014 | *பகடை பகடை* |  |
| 2014 | *கன்னியும் காளையும் செம காதல்* |  |
| 2015 | *வண்ண ஜிகினா* |  |
| 2015 | *சௌகார்பேட்டை* |  |
| 2016 | *சாயா* | } |
# தலகோனம்

**தலகோனம் அருவி** என்பது இந்திய ஒன்றியத்தின், ஆந்திராவின், சித்தூர் மாவட்டம், சிறீ வெங்கடேசுவரா தேசியப் பூங்காவில் உள்ளது. உயரமான இந்த அருவியானது ஆந்திர பிரதேசத்தில் மிக உயர்ந்த அருவியாகும். அருவிக்கு அருகில் அமைந்துள்ள சித்தேஸ்வர சுவாமி கோயிலுக்காகவும் தலகோனம் பெயர் பெற்றது.
# தலகோனம்

## அமைவிடம்

உள்ள சிறீ வெங்கடேசுவரா தேசியப் பூங்காவின் பரந்த காட்சி]]
ஆந்திரத்தின் சித்தூர் மாவட்டத்தின், யெர்ராவாரிபாலம் மண்டலத்தில் உள்ள நெராபைலு கிராமத்தில் தலகோனம் அமைந்துள்ளது. இது பிலேரிலிருந்து, ) தொலைவிலும், சித்தூரிலிருந்து தொலைவிலும், திருப்பதியிலிருந்து தொலைவிலும், வேலூரிலிருந்து தொலைவிலும், சென்னையிலிருந்து தொலைவிலும், பெங்களூரிலிருந்து தொலைவிலும் உள்ளது.  
தலகோணம் அருவியானது அடர்ந்த காடுகள் மற்றும் வனவிலங்குகளைக் கொண்ட ஒரு பாதுகாக்கபட்ட வனப் பகுதி ஆகும். இங்கு ஏராளமான தாவரங்களும், விலங்கினங்களும் இருப்பதால் 1989 ஆம் ஆண்டில் இப்பகுதி உயிர்க்கோள பாதுகாப்புப் பகுதி என்று அறிவிக்கப்பட்டது.
# தலகோனம்

## சொற்பிறப்பியல்

தலகோனா என்றால் தெலுங்கில் *தலை மலை* ( *தலா* - தலை மற்றும் *கோனா* - மலை). இருப்பினும், தலகோனம் என்பது "சேஷாசலம் மலைகளின் தலை" என்று பொருள்படும். ஏனெனில் இந்த மலைகள் திருமலை மலைத்தொடர்களின் தொடக்க புள்ளியாக நம்பப்படுகிறது.
# தலகோனம்

## தாவரங்கள் மற்றும் விலங்கினங்கள்

தலக்கோனம் காடுகளில் தேவாங்கு, இந்திய மலை அணில், சருகுமான், பொன் மரப்பள்ளி, சிறுத்தை, முள்ளம்பன்றி, புள்ளிமான், கடமான் போன்ற அரிதான மற்றும் அருகிய இன விலங்குகள் வாழ்கின்றன. மேலும் செஞ்சந்தனம், சைகாஸ் பெடோமெய், என்டெடா போன்ற அகணிய உயிரிகளான பெரிய தாவரங்களும் இந்த பிராந்தியத்தில் காணப்படுகின்றன. இந்தக் காடு சில மருத்துவ தாவரங்களைக் கொண்டதாவும் சந்தன மரங்கள் நிறைந்ததாகவும் உள்ளது.
# தலகோனம்

## பேருந்து வசதி

ஆந்திர அரசு போக்குவரத்துக் கழக பேருந்துகள் திருப்பதி பேருந்து நிலையத்திலிருந்து இப்பகுதிக்கு நேரடியாக பேருந்து சேவையை அளிக்கிறது.
# தலகோனம்

## சுற்றுலா

தலகோனம் அருவி நீர் மூலிகைகள் நிறைந்தது என்றும், இது மருத்துவ குணம் கொண்டது என்றும் மக்கள் நம்புகிறார்கள். இதை அடைய நீண்டதும், மிகவும் அபாயகரமான மலைப் பாதை மலையில் செல்லவேண்டும். புவியியல் ரீதியாக தலகோன மலைகள் கிழக்குத் தொடர்ச்சி மலையின் ஒரு பகுதியாகக் கருதப்படுகின்றன.  
மலையின் மேல் பகுதியில் உள்ள குன்றிலிருந்து பள்ளத்தாக்கை நோக்கி ஆழமாக விழுவதாக இந்த அழகிய அருவி உள்ளது. உள்ளூர்வாசிகளின் கூற்றுப்படி, இங்கு நிலத்தடி நீரோடைகள் இருப்பதால் நீர் எங்கிருந்து வருகிறது என்று அதன் தோற்றத்தை கண்டுபிடிப்பது கடினம் என்று கூறுகின்றனர்.  
இப்பகுதியில் ஒரு பழங்கால சிவன் கோயில் உள்ளது. இது சிவராத்திரி பண்டிகையின் போது பக்தர்களால் நிரம்பி வழிகிறது. மலைகள் மீது ஆங்காங்கே நீண்ட குகைகளும் உள்ளன. அங்கு முனிவர்கள் நித்தியமாக தியானிக்கிறார்கள் என்று நம்பப்படுகிறது.  
இந்த அடர்ந்த காட்டில் தங்குமிடமும் கிடைக்கிறது. இது பார்வையாளர்கள் இங்கு இரவு நேரத்தை செலவிட்டு மகிழத்தக்கதாக உள்ளது. தலகோனம் விருந்தினர் மாளிகைகளில் தங்குமிடத்தை வனதர்ஷனி.இன் வழியாக முன்பதிவு செய்யலாம். அதிகாரப்பூர்வ இணையதளத்தில் தலகோனம் மற்றும் பிற சுற்றுலா இடங்களான மாமந்தூர், பழவேற்காடு ஏரி, தும்பலபைலு போன்றவற்றிலுள்ள தங்குமிடங்களுக்கும் பதிவு செய்யலாம்.
# தலகோனம்

## தலகோனா கோயிலின் வரலாறு

தலகோனம் அருவி பகுதியில் உள்ள கோயிலானது "சிதேஸ்வர சுவாமி கோயில்" என்று அழைக்கப்படும் ஒரு சிவன் கோயிலாகும். இக்கோயில் இறைவன் 'சித்தேஸ்வரா' என்று அழைக்கப்படுகிறார். உள்ளூர் மக்களைப் பொறுத்தவரை, இந்த கோயில் சுமார் 140 ஆண்டுகளுக்கு முன்பு கட்டப்பட்டது. கோயிலில் உள்ள சிவ லிங்கமானது புலிச்செர்லா மண்டலத்தில் உள்ள ராயாவரிபள்ளி என்ற கிராமத்திலிருந்து கொண்டு வரப்பட்டது. அக்காலத்தில் ஏதேனும் ஒரு புதிய கோயில் கட்டப்பட்டால், புதிய சிவலிங்கத்தை உருவாக்குவதற்கு பதிலாக, பாழடைந்த கோவில்களில் பூசை இல்லாமல் உள்ள பழைய லிங்கத்தைக் கொண்டுவந்து நிறுவும் வழக்கம் இருந்துள்ளது. அந்த வழக்கத்தின் படி இக்கோயிலில் உள்ள சிவ லிங்கமானது ராயவரிபள்ளியின் பாழடைந்த கோவிலில் இருந்து கொண்டு வரப்பட்டது. இடிந்துபோன கோயிலின் எச்சங்களை இன்றும் ராயவரிபள்ளியின் வயல்வெளிகளில் காணலாம். அந்த புலம் "லிங்காகரம் காதா கயா" என்று அழைக்கப்படுகிறது.
# கசான் கான்

**கசான் கான்** (*Kazan Khan*) என்பவர் ஒரு இந்திய திரைப்பட நடிகர் ஆவார். இவர் குறிப்பாக மலையாள மற்றும் தமிழ் படங்களில் நடித்துள்ளார். இவர் எதிர்மறை வேடங்களில் மிகவும் பிரபலமானவர்.
# கசான் கான்

## திரைப்படவியல்

| 1992 | *செந்தமிழ் பாட்டு* | பூபதி | தமிழ் |  |
| --- | --- | --- | --- | --- |
| 1993 | *கலைஞன்* | அன்வர் | தமிழ் |  |
| 1993 | *வேடன்* | மதன் | தமிழ் |  |
| 1993 | *கந்தர்வம்* | ராஜ்குமார் | மலையாளம் |  |
| 1994 | *சேதுபதி ஐ.பி.எஸ்* | சிவபிரகாஷ்/சாந்தாராம் | தமிழ் |  |
| 1994 | *என் ஆசை மச்சான்* | மீனாட்சியின் மாமான் | தமிழ் |  |
| 1994 | *சிந்துநதிப் பூ* | கொடுமுடி | தமிழ் |  |
| 1994 | *டூயட்* | தமிழ் |  |  |
| 1995 | *முறை மாமன்* | ரத்னம் | தமிழ் |  |
| 1995 | *வேலுசாமி* | ராஜா | தமிழ் |  |
| 1995 | *கட்டுமரக்காரன்* | ஜானி | தமிழ் |  |
| 1995 | *காந்தி பிறந்த மண்* | தமிழ் |  |  |
| 1995 | *கருப்பு நிலா* | வாசு | தமிழ் |  |
| 1995 | *ஆணழகன்* | தமிழ் |  |  |
| 1995 | *தி கிங்* | விக்ரம் பரமானந்த் கோர்பாத் | மலையாளம் |  |
| 1996 | *முஸ்தபா* | ராஜாராம் | தமிழ் |  |
| 1996 | *புது நிலவு* | தமிழ் |  |  |
| 1996 | *மேட்டுக்குடி* | தமிழ் |  |  |
| 1996 | *கிருஷ்ணா* | தமிழ் |  |  |
| 1996 | *தாயகம்* | சுனில் | தமிழ் |  |
| 1996 | *உள்ளத்தை அள்ளித்தா* | சங்கர் | தமிழ் |  |
| 1997 | *மாப்பிள்ளை கவுண்டர்* | தமிழ் |  |  |
| 1997 | *வரனபக்கிட்டு* | முகமது அலி | மலையாளம் |  |
| 1998 | *தர்மா* | அமர்நாத் | தமிழ் |  |
| 1998 | *கலர் கனவுகள்* | தமிழ் |  |  |
| 1998 | *ரத்னா* | தமிழ் |  |  |
| 1998 | *நாம் இருவர் நமக்கு இருவர்* | தமிழ் |  |  |
| 1999 | *மறவாதே கண்மணியே* | தமிழ் |  |  |
| 1999 | *பொண்ணு வீட்டுக்காரன்* | கிரிதரன் | தமிழ் |  |
| 1999 | *ஹப்பபா* | சீதாவின் சகோதரன் | கன்னடம் |  |
| 2000 | *வானத்தைப் போல* | சுப்பிரமணி | தமிழ் |  |
| 2000 | *வல்லரசு* | தீவிரவாதி | தமிழ் |  |
| 2000 | *பிரியமானவளே* | தமிழ் |  |  |
| 2000 | *கண்ணன் வருவான்* | தமிழ் |  |  |
| 2000 | *டிரீம்ஸ்* | மலையாளம் |  |  |
| 2000 | *தி கேங்* | அஜய் | மலையாளம் |  |
| 2001 | *பத்ரி* | ரோகித்தின் பயிற்சியாளர் | தமிழ் |  |
| 2001 | *நரசிம்மா* | சின்ன தம்பிரான் இரண்யன் | தமிழ் |  |
| 2002 | *கேம* | தமிழ் |  |  |
| 2003 | *சிஐடி மூசா* | மலையாளம் |  |  |
| 2004 | *அது* | தமிழ் |  |  |
| 2005 | *அலையடிக்குது* | தமிழ் |  |  |
| 2005 | *காற்றுள்ளவரை* | மகேஷ் | தமிழ் |  |
| 2006 | *தி டான்* | காதர் பாய் | மலையாளம் |  |
| 2007 | *சீனாதானா 001* | குல்சன் பாபா | தமிழ் |  |
| 2008 | *பட்டைய கெளப்பு* | தனமின் மாமா | தமிழ் |  |
| 2011 | *சர்வண்ட்* | மலையாளம் |  |  |
| 2012 | *மாயமோகினி* | சஞ்சை | மலையாளம் |  |
| 2014 | *ராஜாதிராஜா* | கேங்க்ஸ்டர் காலித் | மலையாளம் |  |
| 2015 | *லைலா ஓ லைலா* | தாரா | மலையாளம் | } |
# கசான் கான்

## இறப்பு

இவர் மாரடைப்பு காரணமாக 2023 சூன் 12 அன்று காலமானார்.
# திரைப்பட விநியோகஸ்தர்

**திரைப்பட விநியோகஸ்தர்** (Film distributor) என்பவர் ஒரு திரைப்படத்தை சந்தைப்படுத்துவது இவரின் முக்கிய பணியாகும். இது பொதுவாக தயாரிப்பு நிறுவனத்திலிருந்து வேறுபடுகின்றது. உதாரணமாக திரைப்படத்திற்கு நிதியளிப்பதில் மற்றும் விநியோகம் சார்ந்த ஒப்பந்தங்கள் செய்வது திரைப்பட விநியோகஸ்தர் ஒருவரின் முக்கிய பகுதியாகும்.  
ஒரு விநியோகஸ்தர் ஒருவர் திரைப்படத்தின் வெளியீட்டு தேதியையும் மற்றும் ஒரு படம் காட்சிப்படுத்தப்பட வேண்டிய அல்லது பார்க்கக் கூடிய முறையையும் தீர்மானிக்கலாம்: எடுத்துக்காட்டாக திரையிடுவது மூலம், ஓடிடி தளம் அல்லது வீட்டுக் காட்சிக்காகவோ (டிவிடி, கோரிய நேரத்து ஒளிதம், பதிவிறக்கம், தொலைக்காட்சி நிகழ்ச்சி) போன்றவை ஆகும். தமிழகத் திரைப்படத்துறை விநியோகஸ்தர் சங்கத் தலைவராக டி. ராஜேந்தர் என்பவர் 2019 ஆம் ஆண்டு தெரிவு செய்யப்பட்டுள்ளார் என்பது குறிப்பிடத்தக்கது.
# பெசன்ட் ரவி

**பெசன்ட் ரவி** (*Besant Ravi*) என்று அழைக்கப்படும் **ஆர். ரவிக்குமார்** (பிறப்பு 1 சூன் 1970), என்பவர் ஓர் இந்திய நடிகர் மற்றும் சண்டைக் காட்சி அமைப்பாளர் ஆவார். இவர் தமிழ், இந்தி மற்றும் பல இந்திய மொழி படங்களில் எதிர்மறையான துணை வேடங்களில் நடித்துள்ளார்.
# பெசன்ட் ரவி

## ஆரம்ப கால வாழ்க்கை

சென்னையில் பிறந்து வளர்ந்த பெசன்ட் ரவி, தனது வாழ்க்கையின் ஆரம்ப கட்டங்களில் இருசக்கர வாகன பழுதுபார்ப்பவராக இருந்தார். இவரது குழந்தைப் பருவ காலத்தில், பெசன்ட் நகரில் உள்ள தனது வீட்டின் அருகே திரைப்பட படப்பிடிப்புகளைப் பார்த்து வளர்ந்தார். அப்போது இவர் விரைவில் படப்பிடிப்பு குழுவில் உள்ள கலைஞர்களுடனும், தொழில்நுட்ப வல்லுநர்களுடனும் பழகினார். பெசன்ட் ரவி கலப்பு தற்காப்பு கலை மற்றும் குத்துச்சண்டையில் நிபுணர். இவருக்கு *லக்கி மேன்* படத்தின் மூலமாக பிரபலம் கிடைத்தது.
# பெசன்ட் ரவி

## தொழில்

*லக்கி மேன்* திரைப்படத்தில் நடித்த இவர் இப்படதிம் மூலமாக கவனிக்கத்தகவராக ஆனார். அதில் இவர் ஒரு தனியாளாக சண்டைக் காட்சியில் நடித்தார். பின்னர் சண்டைக் காட்சி வடிவமைப்பாளர் பாண்டியனிடம் திரைப்படத்துறைக்கு தொழில் ரீதியாக பயிற்சி பெற்றார். இவர் படங்களில் சண்டைக் கலைஞராக தனது வாழ்க்கையைத் தொடங்கினார், பின்னர் பல அதிரடி காட்சிகளில் நடித்தார். பின்னர், இவர் நடிப்புத் துறையில் நுழைவதற்கான வாய்ப்புகளைப் பெற்று, நடிப்பில் பரப்பபான நபராக ஆனார். இயக்குநர் ஷங்கரின் *முதல்வன்* படமானது இவரது படங்களில் பேசப்படும் படமாக ஆனது.